stanford-oval/wikipedia huggingface dataset:
מסובך
מאפייני הסדרה

הסדרת עוקבת אחר דורון אדר, גבר בן 40, כותב מנוסה, המתגורר בתל אביב. דורון אדר (רן שריג) הוא גרוש פעמיים ואב לשלוש בנות. יש לו שתי בנות גדולות מגרושתו הראשונה, העיתונאית הפמיניסטית אילנה (עירית לינור) ובת נוספת מגרושתו השנייה רונית (סנדי בר). הוא מנהל רומן עם גבי (מור חן) בחורה צעירה שמתגלה כסטנדאפיסטית בתחילת דרכה שמוכנה לעשות הרבה מאמצים על מנת להתקדם בתחום הבמה. דורון נתמך כלכלית על ידי אימו (ציפי פינס) אבל לא חוסכת ממנו את דעתה על בחירותיו הגרועות.
הסדרה עוקבת אחר אירועים בחייו של דורון שמתמודד עם קשיי פרנסה, חינוך וזוגיות. בסדרה יש ביקורת חברתית על הורות ועל גירושים מורכבים. בכל פרק מתמודד גיבור הסדרה עם דילמות, ושואל את עצמו שאלות הקשורות לחייו ולחייהם של הסובבים אותו: האם קשר רומנטי זוגי בין אישה צעירה, רווקה שמעולם לא נישאה, וגבר גרוש פעמיים המטופל בשלוש בנות יכול להצליח? ואם כן אז איך ובאילו תנאים? איך לנהל קשר שוטף עם הנשים לשעבר? כיצד לחנך את הילדות בצורה עצמאית ובד בבד בהתאם לקווים המנחים של ההורה האחר? ועוד שאלות רבות.
התוכנית מציגה גוונים רבים האופייניים לחברה הישראלית, בין היתר מאבקים יומיומיים בנושאי חינוך ילדים, קשיים כלכליים ומשפחות מורכבות.
דמויות > דמויות ראשיות

דורון אדר (רן שריג): כותב, איש רוח, גרוש פעמיים. גר בתל אביב בדירה שכורה, במשמורת משותפת עם שתי גרושותיו על שלוש בנותיו. מעשן כבד, חובב בירה וסמים קלים. בעונה הראשונה מנהל מערכת יחסים רומנטית עם גבי גנור, סטנדאפיסטית מתחילה.
שרה אדר (ציפי פינס): גרה בתל אביב, עוזרת לבנה דורון כלכלית, אבל לא חוסכת ממנו את דעותיה על ההחלטות שהוא עושה בחיים ועל הבחירות שלו, שבעיניה הן גרועות ביותר ומביאות אותו בכל פעם מחדש למבוי סתום.
אילנה שקד (עירית לינור): גרושתו הראשונה של דורון. עיתונאית ואשת ציבור, פמיניסטית לוחמנית. במהלך העונה הראשונה היא מתקשרת הרבה לדורון, הגרוש שלה, בשאלות שונות הקשורות לסכום המזונות שעליו לשלם. יש לה טענות על תפקודו כאב אך נראה שיש לה הערכה כלפיו.
רונית (סנדי בר): גרושתו השנייה של דורון. דוגמנית לשעבר שמלבישה את ביתה הקטנה לילי בבגדי מעצבים יוקרתיים. נוטה להתקשר לדורון ולעשות לו רגשות אשמה בנוגע לקשר שלו עם לילי, מה שגורם לוויכוחים ביניהם.
גבי גנור (מור חן): בחורה צעירה שנפגשת במקרה עם דורון ומתחיל ביניהם רומן. יש לה הרבה חברים, ופעילות מרובה ברשתות חברתיות (אינסטגרם, פייסבוק וכו'). גבי בהמשך מתגלה כסטנדאפיסטית בתחילת דרכה, מעריצה גדולה של דורון, שנראה כי תעשה הכול כדי להתקדם מבחינה מקצועית. בין השניים נרקמת מערכת יחסים רומנטית.
רומי אדר (דניאל כהן): בת 13 בתחילת הסדרה. בתו הבכורה של דורון מנישואיו הראשונים לאילנה. רומי בוגרת לגילה, חכמה, סרקסטית, ולא מתביישת לומר להוריה מה היא חושבת על ההתנהלות שלהם.
נועה אדר (קרני וקסלר): בכיתה ב' בעונה הראשונה של הסדרה. שומרת את דמי הכיס שלה בקופת חיסכון של הלו קיטי, ויודעת בדיוק כמה כסף יש לה.
לילי אדר (רובי שטרן): בת 4 בתחילת הסדרה. כיאה לבת של דוגמנית עבר, לילי מגיעה לגן הילדים כל יום לבושה בבגדי מעצבים ונעליים מיוחדות.
דמויות > דמויות משנה

אפרת ספיבק (אליענה שכטר): ראש ועד ההורים. אימו של יהלי, חבר של בתו של דורון. אמא שדוגלת בערכים של בריאות וחופש, עצמאית ודעתנית אך לא תסרב לכרטיסים חינם לאטרקציות.
מאשה (תום אנטופולסקי): חברה של גבי גנור. היפסטרית, מגה פמיניסטית ולוחמת צדק ושוויון חברתי. בחורה עם שריון מברזל ולב רגיש. היחידה שיש לה אומץ להגיד לדורון מה שכולם חושבים ונוגעת לו בנקודות הרגישות. בסופו של דבר הם מגיעים להבנה והיא ועמינדב עוזרים לו להפתיע את בתו רומי ליום הולדתה.
עמינדב בריקמן (ניב מג'ר): חבר טוב של גבי גנור. אושיית רשת, היפסטר, חובב תלבושות מיוחדות. מנסה להתחבר לדורון אף על פי שיש הבדלים משמעותיים ביניהם. חבר טוב של מאשה ומגיע יחד איתה לדירתו של דורון לאסוף את החפצים שגבי השאירה שם.
מוניק לוי (עמית מכטינגר): אמא של רועי, ילד בכיתה של נועה, פוגשת את דורון במהלך טקס רשמי של ילדי בית הספר. מציגה את עצמה כאם חד הורית הסובלת מבעיות נפשיות שונות ומחשבות אובדניות.
רועי לוי (פטר קנולר): בנה של מוניק, וילד בכיתתה של נועה.
אבא של גבי (רמי שטרן) (עונה 1): אבא דואג, אך שומר על פני פוקר ולא מפגין רגשות. באחד הפרקים הולך יחד עם דורון לבית המרקחת לקנות תרופה מיוחדת הנחוצה בעקבות מצב חירום.
שידור הסדרה

פרק הבכורה של הסדרה שודר ב-29 באוקטובר 2016 בערוץ 10 והשיג 11.2% אחוזי רייטינג. ממוצע הצפייה של העונה הראשונה הוא 7.7%.
נתונים ליום שידור הפרק האחרון של העונה הראשונה:
העונה הראשונה של מסובך רשמה כ-180,000 צופים והגדילה את ממוצע רצועת השידור בערוץ 10 ב-17%. למעלה מ 430,000 צפיות נרשמו לתוכנית בדיגיטל 10, והיא מדורגת כאחת התוכניות הנצפות ביותר באתר ובאפליקציית ערוץ 10 ברבעון האחרון של 2016.
מסובך היא סדרת הדרמה הישראלית המדוברת ביותר ברשתות החברתיות נכון לשנת 2016.
מאז המיזוג, זכויות הסדרה עברו לידי רשת ומאז ספטמבר 2021 משודרת בשידורים חוזרים מדי לילה לאחר "היום שהיה" בערוץ 13.
הערות שוליים

↑  מסובך, ערוץ 10'"`UNIQ--nowiki-00000001-QINU`"'(ארכיון)
↑  רייטינג-ואללה ברנז'ה
↑  מתוך קומוניקט לתקשורת של ערוץ 10
אדוארד פון בהם-ארמולי

| --- | --- |

גנרל-פלדמרשל אדוארד פון בהם-ארמולי
 לידה:  12 בפברואר 1856 אנקונה, מדינת האפיפיור 
 פטירה:  9 בדצמבר 1941 (בגיל 85) טרופאו, גרמניה הנאצית גרמניה הנאצית
 מקום קבורה:  אופבה 
 מדינה:  אוסטריה 
 השכלה:  האקדמיה הצבאית הטרזיאנית 
 השתייכות:   הצבא האוסטרו-הונגרי.
 תקופת הפעילות:  1875–1918 (כ־43 שנים)
 דרגה:   גנרל-פלדמרשל בצבא האוסטרו-הונגרי   גנרל ארמייה בצבא צ'כוסלובקיה (דרגת כבוד)    גנרל-פלדמרשל בצבא הגרמני (דרגת כבוד)
 תפקידים בשירות
 מפקד דיוויזיית הפרשים ה-7   מפקד הדיוויזיה ה-12   מפקד הקורפוס ה-1   מפקד הארמייה השנייה   מפקד קבוצת ארמיות פון בהם-ארמולי
 פעולות ומבצעים
 מלחמת העולם הראשונה
 עיטורים
 פור לה מריט
 
אדוארד פון בהם-ארמולי (בגרמנית: Eduard von Böhm-Ermolli;‏ 12 בפברואר 1856 – 9 בדצמבר 1941) היה מפקד בכיר בצבא האוסטרו-הונגרי במלחמת העולם הראשונה.
ביוגרפיה > קריירה מוקדמת

אדוארד פון בהם-ארמולי נולד באנקונה. אביו גאורג בהם, לחם כמש"ק בקרב נובארה ב-1849 ועל גבורתו בקרב קודם לדרגת קצונה. בעת לידתו של אדוארד הוא היה קצין בדרגת האופטמן (לאחר פרישתו מן הצבא הועלה לדרגת מיור . ב-1885 קיבל האב תואר אצולה והוסיף לשם המשפחה את שם נעוריה של האם (ארמולי), ומאז נודעה המשפחה בשם פון בהם-ארמולי.
בשנת 1875 התגייס פון בהם-ארמולי לצבא האוסטרו-הונגרי, ומילא בו תפקידי פיקוד ומטה. ב-1905 מונה למפקד דיוויזיית הפרשים ה-7, וב-1912 הועלה לדרגת פלדמרשל-לוטננט. ב-1909 מונה למפקד הדיוויזיה ה-12, ב-1911 מונה למפקד הקורפוס ה-1, וב-1912 הועלה לדרגת גנרל חיל הפרשים.
ביוגרפיה > מלחמת העולם הראשונה

עם פרוץ המלחמה מונה פון בהם-ארמולי למפקד הארמייה השנייה, שהשתתפה במערכה על סרביה, ולאחר מכן הופנתה לחזית המזרחית. הארמייה בפיקודו לחמה בקרב גליציה, אך הגיעה מאוחר מכדי לשנות את התוצאות. לאחר מכן השתתפה הארמייה בקרב על הוויסלה ובמתקפת הקרפטים.
בקיץ 1915 השתתפה הארמייה בפיקודו במתקפת גורליצה-טרנוב, וב-22 ביוני 1915 כבשה את לבוב. בספטמבר 1915 מונה בנוסף פון בהם-ארמולי למפקד קבוצת ארמיות פון בהם-ארמולי. ב-1 במאי 1916 קודם פון בהם ארמולי לדרגת גנרל אוברסט. בקיץ 1916 לחם עם הכוחות שבפיקודו (הארמיות האוסטריות הראשונה והשנייה) בבלימת מתקפת ברוסילוב. ביולי 1917 בלם עם הכוחות שבפיקודו (ארמיית הדרום הגרמנית והארמיות האוסטריות השנייה והארמייה השלישית) את מתקפת קרנסקי, ולאחר מכן ב-3 באוגוסט כבש בסיוע כוחות גרמניים את צ'רנוביץ.
ב-31 בינואר 1918 קודם פון בהם ארמולי לדרגת גנרלפלדמרשל בצבא האוסטרו-הונגרי. לאחר מכן השתתף עם כוחותיו בכיבוש אוקראינה ובהפקעת מזון ממנה למעצמות המרכז, וב-16 במאי 1918 פרש מהצבא לאחר שהוחלט על פירוק קבוצת הארמיות שלו.
ביוגרפיה > לאחר המלחמה

לאחר פרישתו התגורר פון בהם-ארמולי בטרופאו בשלזיה האוסטרית, שהפכה לחלק מצ'כוסלובקיה. ממשלת צ'כוסלובקיה התייחסה אליו בכבוד רב ואף שילמה לו את הפנסיה. ב-1928 קיבל את דרגת גנרל ארמייה בצבא צ'כוסלובקיה, אף על פי שמעולם לא שירת בו.
ב-1938 עם סיפוח חבל הסודטים לגרמניה, נהיה פון בהם-ארמולי אזרח גרמני, ואף קיבל דרגת כבוד של גנרלפלדמרשל בצבא הגרמני. ב-9 בדצמבר 1941 מת פון בהם-ארמולי בטרופאו, וזכה להלוויה ממלכתית בטקס צבאי מלא בווינה.
הערות שוליים

↑  פיקודו על הארמייה השנייה היה מהארוכים במלחמת העולם הראשונה.
| גנרל-פלדמרשלים וגרוס-אדמירלים בוורמאכט, בלופטוואפה ובקריגסמרינה במלחמת העולם השנייה |
| --- | --- | --- |
| גנרלפלדמרשלים | אדוארד פון בהם-ארמולי (דרגת כבוד) • פדור פון בוק • ארנסט בוש • ולטר פון בראוכיטש • רוברט ריטר פון גריים • הרמן גרינג • מקסימיליאן פון וייכס • ארווין פון ויצלבן • וילהלם פון לב • וילהלם ליסט • אריך פון מאנשטיין • ולטר מודל • ארהרד מילך • פרידריך פאולוס • וילהלם קייטל • גאורג פון קיכלר • גינתר פון קלוגה • אוואלד פון קלייסט • אלברט קסלרינג • ארווין רומל • גרד פון רונדשטט • ולטר פון רייכנאו • וולפרם פון ריכטהופן • הוגו שפרלה • פרדיננד שרנר |  |
| גרוס אדמירלים | אריך רדר • קרל דניץ |  |
| --- | --- |
בקרת זהויות :  PLWABN: 9812483399605606  GND: 116220791  ISNI: 0000 0003 6951 5865  SUDOC: 166726001  VIAF: 30282039   WorldCat (עם VIAF): 30282039
הברווזון המכוער (סרט, 1939)

| --- | --- |

 מבוסס על:  "הברווזון המכוער" מאת הנס כריסטיאן אנדרסן
 בימוי:  ג'ק קאטינג קלייד ג'רונימי
 הופק בידי:  וולט דיסני
 מדבבים:  קלרנס נאש (קולות הברווזים)
 מוזיקה:  אלברט היי מאלוט
 אנימטור:  מילט קאהל אריק לארסון מילט ניל סטן קוואקנבוש ארצ'י רובין פול סאטרפילד ריילי תומסון
 מדינה:  ארצות הברית
 חברת הפקה:  חברת וולט דיסני
 חברה מפיצה:  RKO
 שיטת הפצה:  וידאו על פי דרישה 
 הקרנת בכורה:  ארצות הברית7 באפריל 1939
 משך הקרנה:  8 דקות ו-59 שניות
 שפת הסרט:  אנגלית
 סוגה:  סרט קולנוע מונפש
 פרסים:  פרס אוסקר לסרט המונפש הטוב ביותר
 דף הסרט ב־IMDb
 
הברווזון המכוער (ברווזון מכוער בהוצאה המחודשת) הוא סרט הנפשה קצר אמריקאי משנת 1939 שהפיק וולט דיסני, אשר מבוסס על האגדה הברווזון המכוער של הנס כריסטיאן אנדרסן משנת 1843. הסרט בוים על ידי ג'ק קאטינג וקלייד ג'רונימי, והוא יצא לבתי הקולנוע ב-7 באפריל 1939. פסקול הסרט הולחן על ידי אלברט היי מאלוט, שלא קיבל קרדיט לסרט. ההנפשה הופקה על ידי RKO.
בתחילת סדרת "סימפוניות טיפשיות" הופק סרט בשחור לבן בעל אותו שם. הסרט הצבעוני משנת 1939 זכה בפרס אוסקר לסרט המונפש הקצר הטוב ביותר בשנת 1940, והוא היה גם האחרון בסדרת הסרטים, למרות שלעיתים סומן במהדורות מסוימות כסרט מצויר מיוחד בצילום אחד.
בסיפורו של אנדרסן מטרידים את הברווזון עקב היותו פשוט וחסר ייחוד. לשמחתו, הוא גדל ומתבגר לברבור, החיה היפה מכולם, וצרותיו נגמרות. בגרסה זו, סבלו של הברווזון מתקצר, שכן הוא נמצא על ידי משפחתו, לאחר דקות ספורות בלבד של דחייה ונידוי, במקום שנה שלמה. גרסה מקוצרת זו נקראת על ידי לילו לסטיץ' בסרט של דיסני משנת 2002 לילו וסטיץ'. לסיפור יש השפעה עמוקה על סטיץ', שיוצא לחפש את משפחתו האמיתית.
עלילה

אבא ברווז צועד לצדה של אשתו. לפתע, הביצים של אם הברווז מתחילות לבקוע, לשמחתו של האב, ומולידות ארבעה ברווזונים קטנים. אבל אז, בוקעת ביצה חמישית, וחושפת ברווזון לבן שאינו תואם, והאב מתווכח עם האם על כך. (משתמע שהאב מאשים את האם בניהול רומן עם ברבור אחר) הברווזון המכוער מנסה להצטרף למשפחת הברווזים, אך הם מפנים לו עורף. אז הברווזון מנסה להצטרף למשפחת ציפורים ואפילו מנסה להתיידד עם פתיל ציד ברווז, אבל כולם דוחים אותו. הברווזון מרחם על עצמו ובוכה עד שאם ברבור והברווזונים שלה מתקרבים אליו. הוא מצטרף למשפחה הזו וכולם מקבלים אותו. הברווזה האם והברווזונים שלה מופתעים לגלות שהוא מצא את משפחתו האמיתית ונפרדים ממנו לשלום.
עיבוד קומיקס

רצועת הקומיקס של סימפוניות טיפשיות ביום ראשון הרצה עיבוד בן חודש ל"הברווזון המכוער" מ-26 במרץ ל-16 באפריל 1939.
ביקורת

הסרט היומי כתב: "אגדתו של הנס כריסטיאן אנדרסן שתורגמה לשפה מצוירת גורמת לתענוג באוזן ובעין... למרות שהסיפור נוגע רק לאנשים בעלי נוצות, סרטו הקצר של דיסני מתמזג עם תחושה אמיתית ופאתוס.
מדיה ביתית

הסרט הקצר הופץ ב-4 בדצמבר 2001 באוצרות וולט דיסני: סימפוניות טיפשיות – הסרטים המוזיקליים המונפשים ההיסטוריים. הוא הופץ בגרסת DVD בארצות הברית, גרמניה, צרפת, איטליה, שוודיה ובריטניה. הוא גם זמין בדיסני+ עם כותרות משוחזרות של סימפוניות טיפשיות.
טאפנס מידלטון

| --- | --- |

טאפנס מידלטון
 לידה:  21 בפברואר 1987 (בת 38) בריסטול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2008 
 מקום לימודים:  בית הספר לאומנויות  תיכון לדקדוק בבריסטול 
 פרופיל ב-IMDb
 
טאפנס מידלטון (באנגלית: Tuppence Middleton; נולדה ב-21 בפברואר 1987) היא שחקנית אנגלייה.
היא הופיעה בסרטי קולנוע כמו "Tormented" (מ-2009), "Chatroom" (מ-2010), "איום מבפנים" (2012), "טראנס" (2013), "הגברת נעלמת" (2013), "משחק החיקוי" (2014) ו"עלייתה של ג'ופיטר" (2015). עוד שיחקה בסדרות טלוויזיה שונות ובהן "בונז" (2008), "תחבולות חדשות" (2010), "סעודת שישי" (2011), "סינבאד" (2012), "המרגלים של ורשה" (2013), "מראה שחורה" (2013) ו"סנס8" (2015).
מידלטון כיכבה בשתי סדרות דרמה תקופתיות בריטיות ששודרו באותה עת "עלילות דיקנס" (2015–2016) בתפקיד מיס האווישם, ו"מלחמה ושלום" (2016) בה שיחקה בתפקיד הנסיכה הלן קורגינה.
ביוגרפיה

טאפנס מידלטון נולדה בבריסטול שבאנגליה לנייג'ל וטינה מידלטון. שמה הפרטי "טאפנס" הוא הכינוי שנתנה סבתה לאמה בילדותה. היא גדלה בקליבדון שבסאמרסט יחד עם אחיה הצעיר ג'וש ואחותה אנג'ל.
מגיל צעיר השתתפה מידלטון בהצגות בית הספר בקליבדון בין השאר במחזמר "ברנשים וחתיכות" בו שיחקה בתפקיד הראשי. היא למדה בבית הספר לאמנויות הבמה "Stagecoach" בפורטיסהד, בריסטול. היא הופיעה בהפקות בתיאטרון המקומי, כולל במחזה קומי מוזיקלי ((אנ')) ב"פרינסס הול" יחד עם אחותה.
מידלטון למדה בבית הספר "Bristol Grammar School". אחר כך למדה משחק ב-"Arts Educational School" בצ'יזוויק שבלונדון וסיימה תואר בהצטיינות.
מידלטון צברה קהל מעריצים בעקבות הופעתה בסרט האימה הקומי "Tormented" משנת 2009. היא גילמה תלמידת בית ספר, ג'סטין פילדינג, שיוצאת לדייט עם אחד הנערים הפופולריים ביותר בבית הספר, ומגלה שהוא וחבריו אחראים למותו של אחד מחבריהם לכיתה. היא הופיעה גם בפרסומות למסטיק "Extra" ולרשת הטלוויזיה "Sky TV".
ב-2010 הייתה מידלטון מועמדת לפרס איבנינג סטנדרד לשחקנית המבטיחה ביותר, וכיכבה בסרטו של סמואל אברהם "Connect" שהיה מועמד לפרס באפט"א. ב-2011 שיחקה בתפקיד טניה גרין בסיטקום הבריטי "סעודת שישי", ובתפקיד שרה בסדרה "סירנות". ב-2012 שיחקה במותחן "איום מבפנים". במרץ 2013 הופיעה לראשונה בתיאטרון במחזה "The Living Room" מאת גרהם גרין. עוד שיחקה בתפקיד קטן בסרט "טראנס" של דני בויל. ב-2015 כיכבה בסדרה של נטפליקס "סנס8" בתפקיד ריילי בלו.
ב-2016 כיכבה מידלטון בדרמה "מלחמה ושלום" בתפקיד הנסיכה הלן קורגין. בסדרה, שזכתה לשבחי הביקורת, כיכבה השחקנית לילי ג'יימס שידועה מתפקידיה בדרמות תקופתיות.
אנדרו דייוויס שעיבד את "מלחמה ושלום" אמר על הופעתה של מידלטון שהלן היא "האישה השובבה ביותר בטלוויזיה כרגע". ואילו ב"עלילות דיקנס" היא מגלמת את האישה הפגיעה ביותר. תפקידים חשובים אלה קידמו את מידלטון אל השורה הראשונה של השחקנים הבריטים.
ב-2020 כיכבה בסרט "Possessor" לצד שון בין, אנדראה רייסבורו וכריסטופר אבוט.
ביוגרפיה > חיים אישיים

בראיונות ספרה מידלטון שהיא הייתה ילדה ביישנית בציבור ובבית הספר, ולעומת זאת בבית הייתה די קולנית ושחצנית. כשהתבגרה נבחנה לבית ספר למשחק ונדהמה מכך שהתקבלה. עוד אמרה בראיון ששואלים אותה אם היא קרובת משפחה של קייט מידלטון, והוסיפה ש"למרבה הצער אין קשר משפחתי".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 | מעונה | Tormented | ג'סטין פילדינג |  |
| 2010 |  | Skeletons | רבקה |  |
| 2010 |  | Chatroom | קנדי |  |
| 2010 |  | First Light | גרייס | סרט טלוויזיה |
| 2012 | איום מבפנים | Cleanskin | קייט |  |
| 2013 | הגברת נעלמת | The Lady Vanishes | איריס קאר | סרט טלוויזיה |
| 2013 | טראנס | Trance | צעירה במכונית אדומה |  |
| 2013 |  | Trap for Cinderella | מיקי |  |
| 2013 | אהבה בועטת | The Love Punch | סופי |  |
| 2014 | משחק החיקוי | The Imitation Game | הלן |  |
| 2014 | ארוכה הדרך למטה | A Long Way Down | קאתי |  |
| 2015 | עלייתה של ג'ופיטר | Jupiter Ascending | קאליק אברסאקס |  |
| 2015 |  | Spooks: The Greater Good | ג'ון קיטון |  |
| 2017 | המלחמה על הכוח | The Current War | מארי סטילוול אדיסון |  |
| 2019 | ידיד הדייגים | Fisherman's Friends | אלווין |  |
| 2019 | אחוזת דאונטון | Downton Abbey | לוסי סמית' |  |
| 2019 |  | Disappearance at Clifton Hill | אבי |  |
| 2020 | מאנק | Mank | שרה |  |
| 2020 |  | Possessor | אווה |  |
| 2022 | אחוזת דאונטון 2 | Downton Abbey 2 | לוסי סמית' |  |
| 2023 |  | Lord of Misrule | רבקה הולנד |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | בונז | Bones | ורה ווטרהאוס | בפרק "Yanks in the U.K." |
| 2010 | תחבולות חדשות | New Tricks | מלאני היגס | בפרק "Fashion Victim" |
| 2011 | סעודת שישי | Friday Night Dinner | טניה גרין | סדרת טלוויזיה (2 פרקים) |
| 2011 | סירנות | Sirens | שרה פרייסור | בפרק ""Up, Horny, Down" ובפרק "I.C.E" |
| 2012 | סינבד | Sinbad | טייגר | סדרת טלוויזיה |
| 2013 | לואיס | Lewis | ויקי וולמסלי | בפרק "Down Among the Fearful" |
| 2013 | המרגלים של ורשה | Spies of Warsaw | גבריאל | מיני-סדרה |
| 2013 | מראה שחורה | Black Mirror | ג'ם | בפרק "דב לבן" |
| 2018-2015 | סנס8 | Sense8 | ריילי בלו | תפקיד ראשי; 2 עונות |
| 2015 | עלילות דיקנס | Dickensian | אמיליה האווישם |  |
| 2016 | מלחמה ושלום | War & Peace | הלן קורגינה |  |
| 2020 | המובסים | The Defeated | קלייר פרנקלין | תפקיד ראשי; 8 פרקים |
| 2022 | הבית שלנו | Our House | פי לוסון | מיני-סדרה |
| 2023 | שבויים בסרט | C*A*U*G*H*T | פני פימברהארסט | תפקיד ראשי; 6 פרקים |
| TBA | ההגדה לבית פורסייט (אנ') | The Forsyte Saga | פרנסיס | מיני-סדרה עתידית של PBS |
הערות שוליים

1 2 3 4 5  '"`UNIQ--templatestyles-00000000-QINU`"'Pickstock, Heather (15 במרץ 2013). "Bristol actress Tuppence Middleton stars in Hitchcock TV thriller ..." Bristol Post. אורכב מ-המקור ב-2014-03-31. נבדק ב-31 במרץ 2014. {{cite news}}:  (עזרה)
1 2  '"`UNIQ--templatestyles-00000002-QINU`"'Williams, Andrew (9 בינואר 2013). "Tuppence Middleton: I'm not stuck in a period piece ghetto". Metro. נבדק ב-30 במרץ 2014. {{cite news}}:  (עזרה)
↑  '"`UNIQ--templatestyles-00000004-QINU`"'Woodhall, Victoria (26 בינואר 2013). "One to watch: Tuppence on the money". Daily Mail. נבדק ב-30 במרץ 2014. {{cite news}}:  (עזרה)
↑  '"`UNIQ--templatestyles-0000000A-QINU`"'"Film Award Winners". BAFTA.org.
↑  Friday Night Dinner – Episode 1.6. The Date, British Comedy Guide, Comedy.co.uk. Retrieved 3 July 2012.
↑  Cleanskin (2012). Internet Movie Database
↑  '"`UNIQ--templatestyles-0000000E-QINU`"'Billington, Michael. "The Living Room – review". The Guardian. נבדק ב-28 ביולי 2015. {{cite web}}:  (עזרה)
↑  '"`UNIQ--templatestyles-00000010-QINU`"'"War and Peace's Tuppence Middleton could be TV's naughtiest star". Mail Online. 9 בינואר 2016. {{cite web}}:  (עזרה)
↑  '"`UNIQ--templatestyles-00000012-QINU`"'Thorpe, Vanessa (1 בפברואר 2016). "Tuppence Middleton: from Tolstoy's seductress to a Dickensian victim". The Guardian. נבדק ב-15 במאי 2016. {{cite news}}:  (עזרה)
↑  Tuppence Middleton, IMDb
| --- | --- |
בקרת זהויות :  NLI: 987007359040105171  PLWABN: 9811720027305606  GND: 1046966960  ISNI: 0000 0004 2366 642X  LCCN: no2013117936  NTA: 363983430  VIAF: 305410776   WorldCat (עם VIAF): 305410776
קורט אפשטיין

| --- | --- |

 לידה:  29 בינואר 1904 רודניצה נד לבם
 פטירה:  1 בפברואר 1975 (בגיל 71) ניו יורק, ארצות הברית
 מידע כללי
 מדינה:  צ'כוסלובקיה צ'כוסלובקיה/ארצות הברית ארצות הברית
 גובה:  1.85 מטר
 בן או בת זוג:  פרנסי אפשטיין 
 ספורט
 ענף ספורט:  כדורמים
 
קורט אפשטיין (באנגלית: Kurt Epstein; ‏29 בינואר 1904 – 1 בפברואר 1975) היה שחקן כדורמים צ'כוסלובקי-יהודי וניצול שואה. הוא ייצג את ארצו בכדורמים בשתי אולימפיאדות (אמסטרדם 1928 וברלין 1936).
קורות חיים

קורט אפשטיין גדל ברודניצה נד לבם, שבחבל בוהמיה על גדת נהר האלבה, 22 ק"מ צפונית לפראג למשפחה יהודית, בנם של מקסימיליאן והלנה אפשטיין, אחד משלושה בנים. בתיכון הוא התאמן בשחייה, בכדורמים ובחתירה ובהמשך עבד כמאמן שחייה. בשנת 1924 התגייס לצבא צ'כוסלובקיה והגיע לדרגת סגן משנה.
קורות חיים > שחקן כדורמים אולימפי

באולימפיאדת אמסטרדם (1928) סיים אפשטיין עם נבחרת צ'כוסלובקיה בכדורמים במקום תשיעי. הוא שיחק משחק אחד שבו הנבחרת שלו הפסידה לנבחרת בריטניה 4-2. לצידו בנבחרת שיחקו 6 שחקנים, שלושה מהם יהודים: פבל שטיינר, פרנטישק גטרויר ופרנטישק שולץ.
באולימפיאדת ברלין (1936) סיים אפשטיין עם נבחרת צ'כוסלובקיה בכדורמים שוב במקום תשיעי. הוא שיחק שלושה משחקים. במשחק הראשון, נבחרתו ניצחה את נבחרת יפן בתוצאה של 3-4, במשחק השני, נבחרתו הפסידה לנבחרת גרמניה 6-1 שבסופו של דבר זכתה במדליית הכסף בטורניר ובמשחק השלישי נבחרתו הפסידה לנבחרת צרפת 3-2.
קורות חיים > במלחמת העולם השנייה

במהלך מלחמת העולם השנייה, נכלא אפשטיין במספר מחנות ריכוז. בתחילה הוא נכלא בטרזיינשטט, אחר כך באושוויץ ובהמשך עבד במחנה עבודה קטן בצפון צ'כיה, פרידלנט (Frydlant). בתקופת השואה נרצחו כל בני משפחתו.
קורות חיים > אחרי המלחמה

בתום מלחמת העולם השנייה, חזר אפשטיין לפראג. הוא נבחר לוועד האולימפי של צ'כוסלובקיה. הוא נישא לפרנסי, מעצבת שמלות, אף היא שרדה את המחנות בהם היה כלוא (טרזיינשטט ואושוויץ) וכן בברגן-בלזן וגם כל בני משפחתה נרצחו בשואה. בשנת 1947 נולדה לזוג בת, הלן אפשטיין, פרופסור לעיתונאות באוניברסיטת ניו יורק. עם עלייתה לשלטון של המפלגה הקומוניסטית בצ'כוסלובקיה, הוא ובני משפחתו היגרו לארצות הברית. לזוג נולדו עוד שני בנים. לאחר כעשר שנים שבהם לא מצא עבודה קבועה ויציבה, בסופו של דבר עבד כחותך במפעל של בגדי ילדים, ברובע הטקסטיל.
שמואל מוניץ

| --- | --- |

 לידה:  20 בפברואר 1995 (בן 30) כ' באדר א' ה'תשנ"ה 
 מדינה:  ישראל 
 שפות היצירה:  עברית 
 
שמואל מוניץ (נולד ב-20 בפברואר 1995, כ' באדר א' ה'תשנ"ה) הוא משורר ועיתונאי ישראלי.
ביוגרפיה

מוניץ הוא בנם של ד"ר מאיר מוניץ, המלמד פילוסופיה יהודית באוניברסיטת בר-אילן, ושל איטה מוניץ לבית צנוירט. הוא גדל באלון שבות ולמד בישיבה התיכונית מקור חיים.
ביוגרפיה > שירה

בשנת 2012 החל מוניץ לפרסם שירים בעיתונים, כמו מוסף "שבת" של מקור ראשון, מוסף "תרבות וספרות" של הארץ ומוסף "24 שעות" של ידיעות אחרונות. נוסף על כך, פרסם שירים בבמות ספרותיות שונות, כמו כתבי העת משיב הרוח, הו!, מאזנים, המוסך, יהי וגלויה. בשיריו הוא מרבה לעסוק בבדידות ובהתמודדות עם אובדן במשפחה, בפרט בעקבות מותם של שני דודיו מצד אמו.
באוקטובר 2019 פרסם מוניץ במוסף גלריה שישי של עיתון הארץ את מחזור השירים "מעשי דינה", העוסק בפגיעה מינית דרך הרשת. שירי המחזור התפרסמו גם באנתולוגיה "וילכו ויבואו בית אישה" שראתה אור בהוצאת טנג'יר ועסקה בפגיעות מיניות.
ביוגרפיה > קריירה עיתונאית

בין השנים 2012–2013 הגיש מוניץ תוכניות רדיו ברשת א' במסגרת רצועת הנוער והסטודנטים "בראש צעיר", וכתב במגזין החודשי מבית עלון השבת עולם קטן.
בשנת 2013 התגייס מוניץ לגלי צה"ל, שבה שירת ככתב ספורט וכעורך. במהלך השירות הגיש פינות ספורט בתוכנית בוקר טוב ישראל וביומן הערב של התחנה, וערך את התוכנית עושים ספורט.
בין השנים 2016–2019 עבד כעורך וכותב ב-ynet ספורט, וכתב למדור הספורט של ידיעות אחרונות. בין 2018 ל-2019 היה חבר מערכת ב"פי האתון" – עיתון הסטודנטים של ירושלים.
בין השנים 2019–2021 עבד כסגן עורך מוצש, מוסף התרבות והפנאי של מקור ראשון. בנובמבר 2021 החל לעבוד כעורך ב-ynet יהדות. לאחר תקופה כסגן עורך ynet יהדות, מונה בפברואר 2024 לסגן עורך אשכול ערוצי החברה והמדע ב-ynet, הכולל את ערוץ היהדות, ערוץ המעורבות וערוץ סביבה, מדע ובעלי חיים.
ספריו

שום נס בחצי התורן, עריכה: ליאת קפלן, הוצאת אבן חושן, 2017
לוחות הרפאים, עריכה: אלי אליהו, הוצאת פרדס, 2021
חיים אישיים

בשנת 2024 נישא לעיתונאית ואשת התוכן רחלי ווקס, עימה הוא מתגורר בירושלים (נכון לשנת 2025).
מוניץ מנהל אורח חיים צמחוני מגיל 12 (נכון לשנת 2025).
הערות שוליים

↑  עקיבא לם, בוכים מהשטח, עלון השבת שביעי, גיליון 811, כ"ט בסיוון תשע"ד, 27 ביוני 2014
↑  '"`UNIQ--nowiki-00000001-QINU`"'שמואל מוניץ,'"`UNIQ--nowiki-00000002-QINU`"'בלב העיר, באתר הארץ, 25 בספטמבר 2013
↑  '"`UNIQ--nowiki-00000004-QINU`"' דלקת מפרקים / שמואל מוניץ, באתר "ידיעות אחרונות", 29 בדצמבר 2019
↑  שירים של שמואל מוניץ בכתב העת מאזנים, אלול תש"ף, אוגוסט 2020
↑  שירים של שמואל מוניץ באתר גלויה
↑  '"`UNIQ--nowiki-00000007-QINU`"'נטע הלפרין,'"`UNIQ--nowiki-00000008-QINU`"'אחרי שנפל קורבן לתרמית מינית ברשת, שמואל מוניץ כתב שירים חושפניים בהשראת מה שעבר, באתר הארץ, 6 באוקטובר 2019
↑  שמואל מוניץ בריאיון אצל רינו צרור בגלי צה"ל, 27 באוקטובר 2019
↑  כתבות וטורים של שמואל מוניץ באתר מקור ראשון
1 2  כתבות וטורים של שמואל מוניץ באתר ynet
↑  גיל משעלי,'"`UNIQ--nowiki-0000000D-QINU`"'‏ברקע איחוד המערכות: שורה של שינויים בידיעות, באתר ‏מאקו‏, 19 בפברואר 2024
↑  '"`UNIQ--nowiki-0000000F-QINU`"'רן יגיל,'"`UNIQ--nowiki-00000010-QINU`"'"לוחות הרפאים" עוסק בשאלות אקזיסטנציאליות, באתר הארץ, 9 ביוני 2021
↑  פוסט של מוניץ על אודות חתונתו, באתר פייסבוק, ‏29 באוגוסט 2024
| --- | --- |
בקרת זהויות :  NLI: 987007397597605171  BnF: cb17793188f (data)  ISNI: 0000 0004 7471 345X  LCCN: no2017152766  VIAF: 147151170945739091505   WorldCat (עם VIAF): 147151170945739091505